open-index/open-wikipedia-markdown huggingface dataset:
Βασίλης Βιλιάρδος

Ο **Βασίλης Βιλιάρδος** (Ζάκυνθος, 1955) είναι Έλληνας οικονομολόγος, επιχειρηματίας και πολιτικός, αντιπρόεδρος του Ελληνικού Κοινοβουλίου και πρώην αντιπρόεδρος της Ελληνικής Λύσης. Στις εκλογές του 2019 εξελέγη βουλευτής Επικρατείας με την Ελληνική Λύση, και στις εκλογές Μαΐου και Ιουνίου του 2023 επανεξελέγη, πλέον βουλευτής Β1΄ Βορείου Τομέα Αθηνών.

## Βιογραφικά Στοιχεία
### Προσωπική ζωή και σπουδές
Ο Βασίλης Βιλιάρδος γεννήθηκε στη Ζάκυνθο το 1955, όπου και τελείωσε το Λύκειο.

Σπούδασε στο Τμήμα Διοίκησης Επιχειρήσεων στο Οικονομικό Πανεπιστήμιο Αθηνών. Ακολούθως συνέχισε τις σπουδές του στο Πανεπιστήμιο του Αμβούργου, εκπονώντας τη διπλωματική εργασία του με στόχο τη διδακτορική διατριβή. Μετά από 5 χρόνια ίδρυσε επιχείρηση εισαγωγής και διανομής ελληνικών προϊόντων στη Γερμανία.

Έχει εκδώσει σε πολλές εφημερίδες, περιοδικά και το διαδίκτυο, αναλύσεις για την οικονομική κρίση. Ακόμα έχει εκδώσει τρία βιβλία με τον τίτλο «Η κρίση των κρίσεων». Έχει συμμετάσχει σε πολλές ραδιοφωνικές και τηλεοπτικές συνεντεύξεις, γύρω από την οικονομική κρίση.

### Πολιτική σταδιοδρομία
Από το 2018 συμμετέχει στην Ελληνική Λύση, διατελώντας Αντιπρόεδρός της μέχρι το συνέδριο του 2023 και υπεύθυνος προγράμματος του κόμματος.

Στις εκλογές του 2019 εξελέγη βουλευτής Επικρατείας με την Ελληνική Λύση και συμμετέχει στην Επιτροπή Οικονομικών της Βουλής, τη Διαρκή Επιτροπή Παραγωγής και Εμπορίου, την Ειδική Κοινοβουλευτική Επιτροπή προς διενέργεια προκαταρκτικής εξέτασης σχετικά με τη διερεύνηση αδικημάτων που τυχόν έχουν γίνει από τον πρώην Αναπληρωτή Υπουργό Δικαιοσύνης Δημήτρη Παπαγγελόπουλο και τη Διαρκή Επιτροπή Οικονομικών Υποθέσεων.

Στις εκλογές του Μαΐου και του Ιουνίου του 2023 εξελέγη βουλευτής Β1΄ Βόρειου Τομέα Αθηνών.

Στις 4 Ιουλίου 2023 εξελέγη Ζ΄ Αντιπρόεδρος της Βουλής των Ελλήνων.

## Παραπομπές


Κατηγορία:Έλληνες οικονομολόγοι
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές εκλεγμένοι με την Ελληνική Λύση
Κατηγορία:Έλληνες βουλευτές επικρατείας
Κατηγορία:Βουλευτές Β1΄ Βόρειου Τομέα Αθηνών
Goodbye (τραγούδι, Slipknot)

Το "**Goodbye**" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον πέμπτο δίσκο τους, *[[.5: The Gray Chapter]]*. Το 2016, κυκλοφόρησε κι ως single το τελευταίο από τον εν λόγω δίσκο.  Το τραγούδι αναφέρεται στον θάνατο του μπασίστα του σχήματος Πολ Γκρέι.  Το single σημείωσε και εισπρακτική επιτυχία, φτάνοντας στο νούμερο 22 των αμερικανικών *Mainstream Rock*, του *[[Billboard]]*. Πολλοί ήταν οι κριτικοί που επαίνεσαν τις φωνητικές ικανότητες του Τέιλορ, στον εν λόγω τραγούδι.. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2014
Κατηγορία:Singles του 2016
Κατηγορία:Τραγούδια των Slipknot
Κατηγορία:Singles της Roadrunner Records
Μαριάνθη Σοντάκη

Η **Μαριάνθη Σοντάκη** (γενν. 23 Απριλίου 1967, Αθήνα) είναι Ελληνίδα ηθοποιός και τραγουδίστρια. Αποφοίτησε από τη Δραματική Σχολή του Εθνικού Θεάτρου και μέχρι σήμερα έχει συμμετάσχει και πρωταγωνιστήσει σε πάνω από 40 παραστάσεις, με μερικές από τις οποίες έλαβε μέρος σε διεθνή φεστιβάλ, με τελευταία την Ισμήνη του Γιάννη Ρίτσου σε σκηνοθεσία Βασίλη Νικολαΐδη, που εκπροσώπησε τη χώρα μας στο Διεθνές Φεστιβάλ Θεάτρου του Μεξικό 2019. Το 1997 προτάθηκε για το βραβείο Κοτοπούλη με την Ολεάννα του Ντέιβιντ Μάμετ σε σκηνοθεσία Αντώνη Αντύπα. Παράλληλα σπούδασε κλασικό τραγούδι στο Ωδείο Αθηνών με την Κ. Μορφονιού και αργότερα με τους Φρ. Βουτσίνο και Β. Γκαβάκου. Το 2011 πήρε δίπλωμα τραγουδιού με καθηγήτρια τη Μαργαρίτα Συγγενιώτου. Από το 2002 έχει συστήσει το γυναικείο κουαρτέτο Donnarte, με το οποίο δίνει συναυλίες με κομμάτια που έχουν γραφτεί για το παγκόσμιο σινεμά και το θέατρο. Επίσης, από το 2018 ασχολείται συστηματικά με τη μεταγλώττιση.

Στην τηλεόραση έχει εμφανιστεί στις σειρές: Οι τελευταίοι εγγονοί, Παράλληλοι δρόμοι, Τμήμα ηθών, Το Δις Εξαμαρτείν, Έρωτας και Πάθος, Ανατομία ενός εγκλήματος, Η φυλή των ανθρώπων, Διπλή αλήθεια, Αθώος ή ένοχος, Εν Ιορδάνη, Χορεύοντας στη σιωπή, Το 10, Αγάπη Παράνομη, Το Κόκκινο Ποτάμι.

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες η Μ. Σοντάκη συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Εξωτερικοί σύνδεσμοι
* https://marianthisontaki.com/ 
* 



Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Robomarkets

H RoboMarkets Ltd είναι ένας εποπτευόμενος, ευρωπαϊκός χρηματιστής πολλαπλών περιουσιακών στοιχείων. Η εταιρεία παρέχει χρηματοπιστωτικές υπηρεσίες μόνο σε κατοίκους της Ευρωπαϊκής Ένωσης και του Ευρωπαϊκού Οικονομικού Χώρου. 

## Εποπτεία
Ο ευρωπαϊκός χρηματιστής Roboforex (CY) Ltd ιδρύθηκε το 2012.

2013 - λαμβάνει άδεια από τη CySEC (license No 191/13) και ξεκινά τις εργασίες της με πελάτες.

2016 - γίνεται επίσημος χορηγός της ποδοσφαιρικής ομάδας της Αστυνομίας Λεμεσού και συνεχίζει μέχρι και σήμερα.

2017 - αναδημιουργεί την εταιρική ταυτότητά της και αλλάζει την επωνυμία της σε RoboMarkets Ltd. Την ίδια χρονιά, ανοίγει περιφερειακό γραφείο στη Γερμανία. Επιπλέον, γίνεται επίσημος χορηγός του πληρώματος Starikovich-Heskes στο Ράλι Ντακάρ 2017.

2018 - γίνεται επίσημος χορηγός του Λευκορώσου Andrei Kulebin, πυγμάχου Muay Thai και παγκόσμιου πρωταθλητή στο kickboxing, καθώς και της λιθουανικής ομάδας καλαθοσφαίρισης Zalgiris (Kaunas) για τη σεζόν 2018-2019. Την ίδια χρονιά, ανοίγει γραφείο αντιπροσωπίας στην Πράγα της Τσεχίας, το οποίο βρίσκεται στο Κτίριο που Χορεύει, στο Rašínovo nábřeží (ανάχωμα Rašín).

2019 - γίνεται επίσημος χορηγός των αγωνιστικών ομάδων Autolife και BMW M Motorsport. Παράλληλα, η εταιρεία ξεκινά την υποστήριξη της κυπριακής ομάδας πετοσφαίρισης TRB-Danoi ΑΕΛ (AEΛ Λεμεσού), η οποία ονομάζεται πλέον RoboMarkets AEΛ.

## Εποπτικό πλαίσιο
Η RoboMarkets Ltd είναι κάτοχος της αδείας No. 191/13 από την Επιτροπή Κεφαλαιαγοράς Κύπρου (CySEC) και είναι εγγεγραμμένη ως εταιρεία επενδύσεων σε 29 ευρωπαϊκές χώρες. Η εταιρεία είναι μέλος του Ταμείου Αποζημίωσης Επενδυτών (ΤΑΕ/ ICF) Κύπρου, το οποίο καταβάλλει στους πελάτες των εταιρειών που είναι εγγεγραμμένες στη CySEC αποζημίωση, σε περίπτωση που οι εταιρείες δεν είναι σε θέση να τους πληρώσουν οι ίδιες.

## Βιβλιογραφικές αναφορές


## Εξωτερικοί σύνδεσμοι
* RoboMarkets

Κατηγορία:Χρηματοοικονομικά
Κατηγορία:Αγορά συναλλάγματος
Ανδρέας Πουλάς

Ο **Ανδρέας Πουλάς** είναι Έλληνας ιατρός, νεφρολόγος και βουλευτής. 

## Βιογραφία
Σπούδασε ιατρική και ασκεί το επάγγελμα μέχρι σήμερα. 

Από το 2011 έως το 2014 ήταν αντιπεριφερειάρχης Πελοποννήσου και από το 2014 έως το 2019 ήταν περιφερειακός σύμβουλος Πελοποννήσου. Εξελέγη βουλευτής Αργολίδας με το Κίνημα Αλλαγής στις εκλογές του 2019. Στις 17 Ιουλίου του 2019 ορίστηκε τομεάρχης Υγείας της κοινοβουλευτικής ομάδας του κόμματος. 

## Παραπομπές


Κατηγορία:Έλληνες ιατροί
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Βουλευτές Αργολίδος
Μαίρη Χήναρη

Η **Μαίρη Χήναρη** είναι Ελληνίδα ηθοποιός.

## Βιογραφικό
### Κινηματογράφος
Έκανε το κινηματογραφικό της ντεμπούτο στην ταινία του Ζυλ Ντασέν *[[Κραυγή γυναικών]]* το 1978. Ακολούθησε η συμμετοχή της στην *ταινία Παραμονές γάμου το 1986. Το 2002 έλαβε μέρος στην ταινία Ο μικρός Ινδιάνος ενώ το 2006 έπαιξε στην ταινία Πέντε λεπτά ακόμη*.

### Τηλεόραση
Στην τηλεόραση έπαιξε στις σειρές *Μικρές αγγελίες* και *Οι συμμαθήτριες* κατά τη διάρκεια της δεκαετίας του 1980. Ακολούθησαν διάφορες συμμετοχές σε σειρές τη δεκαετία του 1990 στην ιδιωτική τηλεόραση μεταξύ των οποίων *Κατάσταση φραπέ*, *Απών*, *[[Τζιβαέρι (τηλεοπτική σειρά)|Τζιβαέρι]],* *Βεντέτα*, *Χορεύοντας στη σιωπή* και άλλες.

Από το 2004 μέχρι το 2007 έπαιξε σε διάφορες ιστορίες της αστυνομικής σειράς του Πάνου Κοκκινόπουλου, *[[10η εντολή]]* ενώ τις σεζόν 2005-2006 συμμετείχε στην καθημερινή σειρά *[[Φιλοδοξίες]]*. Ακολούθησαν οι συμμετοχές της στις σειρές ''Αληθινοί έρωτες'', *[[Οι ιστορίες του αστυνόμου Μπέκα]]*, *Η τελευταία παράσταση* και άλλες.

Έγινε ευρύτερα γνωστή μέσα από τον ρόλο της Αγγέλας Χαρίτου στην καθημερινή σειρά της Έλενας Ακρίτα και του Γιώργου Κυρίτση, *[[Τα μυστικά της Εδέμ]]* που προβλήθηκε τις σεζόν 2008-2011 στο Mega Channel.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Εφορευτική επιτροπή

Η **εφορευτική επιτροπή** (**ΕΕ**) είναι όργανο αρμόδιο με την επίβλεψη των εκλογικών διαδικασιών. Οι εφορευτικές επιτροπές μπορούν να είναι ανεξάρτητες, μικτές, δικαστικές ή εκτελεστικές. Στις ομοσπονδίες μπορεί να υπάρχει ξεχωριστό όργανο για κάθε ομόσπονδη κυβέρνηση.

Στην Ελλάδα τα μέλη της εκάστοτε εφορευτικής επιτροπής διορίζονται από το κράτος. Χρησιμοποιούνται σε κάθε εκλογική διαδικασία, ανεπίσημη ή επίσημη.

## Παραπομπές

Κατηγορία:Εκλογές
Υπουργείο Εργασίας και Κοινωνικών Υποθέσεων

Το **Υπουργείο Εργασίας και Κοινωνικών Υποθέσεων** ήταν υπουργείο της Ελληνικής Δημοκρατίας, το οποίο συστάθηκε από τη κυβέρνηση Κυριάκου Μητσοτάκη στις 8 Ιουλίου 2019. Το υπουργείο αυτό διαδέχθηκε το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης και αντικαταστάθηκε από το Υπουργείο Εργασίας και Κοινωνικής Ασφάλισης τον Ιούνιο του 2023 με τις αρμοδιότητες για την Καταπολέμηση της Φτώχιας και την Κοινωνική Αλληλεγγύη να έχουν μεταφερθεί στο νεοσύστατο Υπουργείο Κοινωνικής Συνοχής και Οικογένειας.

## Υπουργοί Εργασίας και Κοινωνικών Υποθέσεων (2019–2023)

## Παραπομπές


## Εξωτερικοί σύνδεσμοι
* 

*
Κατηγορία:Πρώην υπουργεία της Ελλάδας
Μονή Αγίου Γεωργίου Επταχωρίου Καστοριάς

Η **Μονή Αγίου Γεωργίου Επταχωρίου** βρίσκεται στην περιφερειακή ενότητα Καστοριάς και το δήμο Νεστορίου. Είναι κτισμένη σε δασωμένο πλάτωμα στους βόρειους πρόποδες του όρους Τάλιαρου στο Βόιο. Απέχει 37 χλμ. Ν.-ΝΔ. από το Νεστόριο, 2 χλμ. ΝΑ. από το Επταχώρι και 0,5 χλμ. από την ΕΟ Κοζάνης - Ιωαννίνων.

## Ιστορία
Η Μονή Αγίου Γεωργίου Επταχωρίου ιδρύθηκε τον 17ο αιωνα και σύμφωνα με βυζαντινή επιγραφή στον πρόναο του καθολικού χρονολογείται στο 1625. Σύμφωνα με την τοπική παράδοση ιδρυτής, πρώτος μοναχός και ηγούμενός της υπήρξε ένας ιερέας του Παλαιοχωρίου. Όταν έχασε τη γυναίκα και τα παιδιά του μετά από φοβερές δοκιμασίες, αποφάσισε να αφιερώσει τη ζωή του στο Θεό και να χαρίσει όλη του την περιουσία για να χτιστεί το μοναστήρι.

Το καθολικό είναι τρίκλιτος ναός "Αθωνικού τύπου", διακοσμημένος ολόκληρος εσωτερικά με τοιχογραφίες εξαιρετικής μεταβυζαντινής τέχνης και πιθανολογείται ότι πρόκειται για έργο ζωγράφων από το Επταχώρι ή το Λινοτόπι. Γύρω από το καθολικό υπάρχουν μία σειρά συνοδευτικών κτιρίων. Ακριβώς από επάνω του είναι ο μικρός κοιμητηριακός ναός των Εισοδίων της Θεοτόκου με τοιχογραφίες που χρονολογούνται τον 17ο αιώνα, ενώ αξιοπρόσεκτος είναι ο τρόπος κατασκευής της πέτρινης στέγης του. Και τα δύο κτίρια από το 1973 έχουν κηρυχθεί ιστορικά διατηρητέα μνημεία.

Το μοναστήρι είναι ανδρικό και ανήκει στην Ιερά Μητρόπολη Καστοριάς.

## Εξωτερικοί σύνδεσμοι

* Φωτοδιαδρομή: Ιερά Μονή Αγίου Γεωργίου Επταχωρίου Καστοριάς από τον ιστότοπο https://web.archive.org/web/20190406152010/http://www.tovoion.com/

## Παραπομπές


Κατηγορία:Μονές της περιφερειακής ενότητας Καστοριάς
Κατηγορία:Δήμος Νεστορίου
McKinsey & Company

Η **McKinsey & Company** είναι Αμερικανική εταιρεία παροχής συμβουλευτικών υπηρεσιών. Η McKinsey δημοσιεύει το περιοδικό *[[McKinsey Quarterly]]* από το 1964, χρηματοδοτεί τον ερευνητικό οργανισμό Παγκόσμιο Ινστιτούτο ΜακΚίνσεϊ, δημοσιεύει εκθέσεις σχετικά με θέματα διαχείρισης. Η εταιρεία έχει γράψει και βιβλία σχετικά με τη διαχείριση. 

Η McKinsey ιδρύθηκε το 1926 από τον Τζέιμς Ο. ΜακΚίνσεϊ, προκειμένου να εφαρμόσει αρχές της λογιστικής διαχείρισης. Ο ΜακΚίνσεϊ πέθανε το 1937. Η εταιρεία αναδιαρθρώθηκε αρκετές φορές, με την σύγχρονη McKinsey & Company να αναδύεται το 1939. Ο Μάρβιν Μπόουερ πιστώνεται με την ίδρυση της κουλτούρας της McKinsey, βασισμένος στις αρχές που βίωσε ως δικηγόρος. Η McKinsey ήταν η πρώτη εταιρεία παροχής συμβουλευτικών υπηρεσιών η οποία προσέλαβε πρόσφατους απόφοιτους πανεπιστημίου και όχι εξειδικευμένους διαχειριστές.

Στη δεκαετία του 1980 και του 1990, η εταιρεία επεκτάθηκε διεθνώς και καθιέρωσε νέους τομείς δραστηριότητας. Είχε 88 άτομα προσωπικό το 1951, για να εκτοξευτεί στα 7.700 άτομα στις αρχές της δεκαετίας του 2000 και τα 27.000+ μέχρι το 2018. Η συμβουλευτική υπηρεσία της McKinsey έχει βοηθήσει να δημιουργηθούν πολλά πρότυπα στις επιχειρήσεις. 

Κατηγορία:Επιχειρήσεις των ΗΠΑ
Στέλιος Πέτσας

Ο **Στέλιος Πέτσας** είναι Έλληνας πολιτικός που υπηρετεί ως Αναπληρωτής Υπουργός Εσωτερικών για θέματα Αυτοδιοίκησης από το 2021. Από το 2019 έως το 2021, διατέλεσε Υφυπουργός παρά τω Πρωθυπουργώ και πρώην Κυβερνητικός Εκπρόσωπος στην κυβέρνηση του Κυριάκου Μητσοτάκη.

## Βιογραφικά στοιχεία
Ο Στέλιος Πέτσας γεννήθηκε στις 27 Ιουνίου 1970. Αποφοίτησε από την Εθνική Σχολή Δημόσιας Διοίκησης. Ακολούθως παρακολούθησε το πρόγραμμα Ευρωπαϊκών Σπουδών του Εθνικού και Καποδιστριακού Πανεπιστήμιου Αθηνών και έλαβε μεταπτυχιακό τίτλο στο Δίκαιο Διεθνών Συναλλαγών του Παντείου Πανεπιστημίου.

Την περίοδο 2012-2014 ήταν από τους βασικούς διαπραγματευτές της ελληνικής πλευράς με τους εταίρους της Ε.Ε., της Ε.Κ.Τ. και του Δ.Ν.Τ. για θέματα δημοσιονομικής πολιτικής. Προετοίμασε και υποστήριξε σε τεχνικό επίπεδο τη μείωση του συντελεστή Φ.Π.Α. στην εστίαση κατά 10%, από τον Αύγουστο του 2013, καθώς και τη μείωση της έκτακτης εισφοράς αλληλεγγύης κατά 30%, από τον Ιανουάριο του 2015.

Από το 2016 είχε αναλάβει σύμβουλος Δημοσιονομικής Πολιτικής του προέδρου της Νέας Δημοκρατίας και αργότερα ανέλαβε Διευθυντής του Γραφείου.

Στις 8 Ιουλίου 2019, ανακοίνωσε το νέο Κυβερνητικό σχήμα υπό τον Πρωθυπουργό Κυριάκο Μητσοτάκη, με τον ίδιο να αναλαμβάνει τη θέση του Υφυπουργού στον Πρωθυπουργό, αρμόδιο για θέματα Επικοινωνίας και Ενημέρωσης και τη θέση του Κυβερνητικού Εκπροσώπου της Ελλάδας. Παρέμεινε στη θέση μέχρι τις 4 Ιανουαρίου 2021, οπότε και στον ανασχηματισμό μετακινήθηκε στη θέση του αναπληρωτή υπουργού στο υπουργείο εσωτερικών. Τη θέση του ως κυβερνητικός εκπρόσωπος ανέλαβε ο Χρήστος Ταραντίλης.

Έχει εργαστεί σε διάφορες θέσεις, μεταξύ άλλων ως Διευθυντής του Γραφείου του Αναπληρωτή Υπουργού Οικονομικών, μέλος του Διοικητικού Συμβουλίου του ΟΤΕ και της *Cosmote*, μέλος του Προεδρείου της Economic and Development Review Committee (EDRC) του ΟΟΣΑ κ.ά.

### Λίστα Πέτσα

Στις αρχές του 2020 με αφορμή την έξαρση της επιδημίας του κορονοϊού, η κυβέρνηση Μητσοτάκη ξεκίνησε την καμπάνια ενημέρωσης "Μένουμε Σπίτι" η οποία προέβλεπε την χορήγηση 20 εκατομμυρίων ευρώ στα ΜΜΕ της χώρας για την προβολή ενημερωτικών μηνυμάτων. Αρχικά η κυβέρνηση δημοσιοποίησε μια λίστα στην οποία αναγράφονταν μόνο τα μέσα που πήραν χρηματοδότηση, αναφέροντας πως δεν γίνεται να δημοσιοποιηθούν τα χρηματικά ποσά που πήρε το κάθε μέσο καθώς αυτό είναι ευθύνη της εταιρείας που ανέλαβε την καμπάνια.

### Ενεργειακή Κρίση
Σε δηλώσεις του σε τηλεοπτική εκπομπή του ΑΝΤ1 στις 13 Σεπτεμβρίου, δήλωσε με αφορμή τις χρεώσεις καυσίμων και θέρμανσης ότι «είναι λαϊκισμός όταν αρνούμαστε να δούμε την πραγματικότητα. Έχει αυξηθεί 1200% η τιμή του φυσικού αερίου», ενώ αναφορικά με τις πιθανές οικονομικές ενισχύσεις της κυβέρνησης ανέφερε «το βασικό ζητούμενο σε αυτές τις περιπτώσεις είναι να δείχνουμε προσαρμογή. Όποιος αρνείται να προσαρμοστεί, δυστυχώς πεθαίνει». Οι δηλώσεις του προκάλεσαν έντονες αντιδράσεις, τόσο από κόμματα του Ελληνικού κοινοβουλίου αλλά και ΜΜΕ.

## Προσωπική ζωή
Μιλάει αγγλικά και γαλλικά, είναι έγγαμος και πατέρας δυο κοριτσιών.

## Παραπομπές


Κατηγορία:Έλληνες υφυπουργοί παρά τω Πρωθυπουργώ
Κατηγορία:Κυβερνητικοί Εκπρόσωποι (Ελλάδα)
Εκκλησία του Αρχαγγέλου Μιχαήλ (Μπιναρόβα)

Στο χωριό Μπινάροβα, στο βοϊβοδάτο Μαλοπόλσκιε, στην Νότια Πολωνία βρίσκεται η ξύλινη γοτθική **Εκκλησία του Αρχαγγέλου Μιχαήλ**, που χρονολογείται από το 15ο αιώνα.

Η σημερινή εκκλησία κατασκευάστηκε γύρω στο 1500. Παλαιότερα στη Μπινάροβα υπήρχε άλλη ξύλινη εκκλησία στην οποία γίνεται αναφορά σε έγγραφο του 1415. Το πρώτο μισό του 16ου αιώνα έγινε η αγιογράφηση της εκκλησίας, το 1596 κατασκευάστηκε ο πύργος δίπλα στον κυρίως ναό και μεταξύ 1602 και 1608 χτίστηκε το καμπαναριό. Από το 1641 μέχρι το 1650 η εκκλησία υπέστη ευρεία ανακατασκευή. Αντικαταστάθηκε η σκεπή του πύργου, ανακατασκευάστηκε το  matroneum και  κατασκευάστηκαν μεγαλύτερα παράθυρα. Της ίδιας περιόδου είναι και η εικόνα των Φυλάκων Αγγέλων στον κυρίως ναό της εκκλησίας.

Το 19ο και τον 20ο αιώνα η εκκλησία υπέστη επανειλημμένως ανακαινίσεις. Ειδικότερα ανακαινίστηκε το 1844, στα τέλη του 19ου –αρχές 20ου αιώνα, όταν τοποθετήθηκαν κολώνες στον κυρίως ναό και οι ξύλινες πλάκες της σκεπής αντικαταστάθηκαν με πλάκες από κασσίτερο,  τη δεκαετία του πενήντα (1953 -56), τη δεκαετία του ενενήντα, όταν αφαιρέθηκαν οι πλάκες από κασσίτερο στην οροφή και τοποθετήθηκαν εκ νέου ξύλινες και το 2010 -2012 προκειμένου να επιδιορθωθούν οι ζημιές στην εκκλησία από τις πλημμύρες του 2010.

Το 2003 η Εκκλησία του Αρχαγγέλου Μιχαήλ στη Μπινάροβα εντάχθηκε στο Κατάλογο των Μνημείων Παγκόσμιας Κληρονομιάς της ΟΥΝΕΣΚΟ, μαζί με άλλες πέντε ξύλινες εκκλησίες στο Μαλοπόλσκιε.

## Παραπομπές


Κατηγορία:Μνημεία Παγκόσμιας Κληρονομιάς στην Πολωνία
Κατηγορία:Ξύλινες εκκλησίες στην Πολωνία
Υπουργείο Ανάπτυξης και Επενδύσεων

Το **Υπουργείο Ανάπτυξης και Επενδύσεων (ΥΠΑΝΕ)** συστάθηκε στις 8 Ιουλίου 2019 από την Κυβέρνηση Κυριάκου Μητσοτάκη. Αντικατέστησε το Υπουργείο Οικονομίας και Ανάπτυξης. Στοχεύει στην αναβάθμιση της επενδυτικής εικόνας της χώρας καθώς και στην προσέλκυση αυτών αλλά και στην εύρυθμη λειτουργία της αγοράς. Ήταν το δεύτερο σε τάξη υπουργείο. Καταργήθηκε στις 26 Ιουνίου 2023 και αντικαταστάθηκε από το Υπουργείο Ανάπτυξης, με τις αναπτυξιακές αρμοδιότητες να περιέρχονται στο νέο Υπουργείο Εθνικής Οικονομίας και Οικονομικών.

## Διοικητική Διάρθρωση Υπουργείου
*Γενική Γραμματεία Ιδιωτικών Επενδύσεων και Συμπράξεων Δημοσίου και Ιδιωτικού Τομέα (ΣΔΙΤ)
*Γενική Γραμματεία Δημοσίων Επενδύσεων & ΕΣΠΑ
*Γενική Γραμματεία Έρευνας και Καινοτομίας
*Γενική Γραμματεία Βιομηχανίας
*Γενική Γραμματεία Εμπορίου & Προστασίας Καταναλωτή

*Ειδική Γραμματεία Διαχείρισης Προγραμμάτων Ευρωπαϊκού Ταμείου Περιφερειακής Ανάπτυξης, Ταμείου Συνοχής και Ευρωπαϊκού Κοινωνικού Ταμείου

## Διατελέσαντες υπουργοί

## Παραπομπές


Αναπτυξης και Επενδ
Αντώνης Διαματάρης

Ο **Αντώνης Διαματάρης** (Θάνος Λήμνου, 1950) είναι Ελληνοαμερικανός εκδότης, πολιτικός και πρώην υφυπουργός Εξωτερικών.

## Βιογραφία
Γεννήθηκε το 1950 στο χωριό Θάνος της Λήμνου. Μετανάστευσε την Αμερική το 1968. Είναι παντρεμένος με δύο παιδιά και ζούσε στη Νέα Υόρκη. Σπούδασε Οικονομικές Επιστήμες στο Queens College. Είναι ο εκδότης της εφημερίδας της ομογένειας Εθνικός Κήρυκας από το 1978 μέχρι τον Ιούλιο του 2019. Τον Ιανουάριο του 2017 ενεπλάκη σε διαμάχη με τον πρώην υπουργό Εθνικής Άμυνας, Πάνο Καμμένο.

Στις 9 Ιουλίου 2019 ορίστηκε υφυπουργός Εξωτερικών, αρμόδιος για θέματα Απόδημου Ελληνισμού, στην κυβέρνηση του Κυριάκου Μητσοτάκη, θέση που διατήρησε για πέντε μήνες.
	
Δήλωσε την παραίτησή του στις 5 Δεκεμβρίου 2019, έπειτα από δημοσιεύματα που αποκάλυπταν ότι δεν είχε λάβει μεταπτυχιακό από το πανεπιστήμιο Κολούμπια, όπως υποστήριζε. Αργότερα διευκρίνισε ότι είχε παρακολουθήσει τα μαθήματα (μεταπτυχιακό) στο πανεπιστήμιο χωρίς όμως να λάβει τον σχετικό τίτλο σπουδών από το Πανεπιστήμιο. Αμφιβολίες διατυπώθηκαν και για τις προπτυχιακές σπουδές του. Ακόμη είχε επικριθεί για τον διορισμό ως μετακλητό του πρώην διευθύνοντα σύμβουλο της Ελληνικής Αεροπορικής Βιομηχανίας, Τάσο Φιλιππάκο, που είχε καταφύγει στις ΗΠΑ όταν ασκήθηκαν διώξεις για τα σκάνδαλα στην ΕΑΒ.  

Στις 20 Δεκεμβρίου 2019 εμφανίστηκε στο ΣΚΑΙ στο οποίο παρουσίασε επιστολή από το πανεπιστήμιο Κολούμπια με ημερομηνία 11 Δεκεμβρίου 2019, στην οποία το Πανεπιστήμιο βεβαιώνει ότι είχε ολοκληρώσει ήδη από τις 26 Ιανουαρίου του 1977 τις σπουδές του μεταπτυχιακού προγράμματος, καθώς και ότι ο σχετικός τίτλος σπουδών θα του απονεμηθεί στις 12 Φεβρουαρίου 2020. Ανέφερε επίσης ότι ο Τάσος Φιλιππάκος είχε αθωωθεί σε όλες τις δίκες. Στις 22 Ιανουαρίου 2020, δημοσιεύθηκε η επιστολή του πανεπιστημίου.

## Παραπομπές


Κατηγορία:Έλληνες εκδότες
Κατηγορία:Αμερικανοί ελληνικής καταγωγής
Κατηγορία:Έλληνες υφυπουργοί Εξωτερικών
Κατηγορία:Έλληνες επιχειρηματίες
Μονή Τσούκας Καστοριάς

Η **Μονή Παμμεγίστων Ταξιαρχών Τσούκας** ή **Μονή Ταξιάρχου Τσούκας**, βρίσκεται στην περιφερειακή ενότητα Καστοριάς και το δήμο Νεστορίου. Είναι κτισμένη σε μια επίπεδη στενή λωρίδα βαράθρου που καταλήγει στον Στενοπόταμο, παραπόταμο του Αλιάκμονα. Απέχει 8 χλμ. ΒΑ. από το Νεστόριο, 1,5 χλμ. ΝΔ. από την Αγία Άννα. Οφείλει το όνομα Τσούκα στον παλιότερο, εγκαταλελειμμένο πλέον οικισμό, Τσούκα (Αρχάγγελος) που υπήρχε βορειότερα. Στην κορυφή του βαράθρου υπάρχει ο ναός της Ζωοδόχου Πηγής που κτίστηκε μετέπειτα, ενώ δίπλα στο μοναστήρι δημιουργείται ένας μικρός καταρράκτης.

## Ιστορία
Η Μονή Παμμεγίστων Ταξιαρχών ιδρύθηκε τον 13ο αιώνα και σύμφωνα με την κτητορική επιγραφή, που έχει χαθεί, η ίδρυσή της χρονολογείται  στο 1225 ενώ καταστράφηκε τον Μάρτιο του 1943 μετά από πυρπόληση Αυστριακών στρατιωτών της Μεραρχίας «Εντελβάις την περίοδο της κατοχής.  

Αναφέρεται ότι οι Παλαιολόγοι αυτοκράτορες είχαν κάνει δωρεές για την εικονογράφηση του μοναστηριού στα τέλη του 13ου αιώνα. Την περίοδο της τουρκοκρατίας υπήρξε σημαντικό πνευματικό κέντρο της περιοχής, διέθετε μεγάλη περιουσία και δέχτηκε αρκετές φορές επιθέσεις Τουρκαλβανών.  

Από το καθολικό περνάει το νερό πηγής που χύνεται στον Στενοπόταμο και του δημιουργεί στατικά προβλήματα. Από το 1961 το μοναστήρι έχει κηρυχθεί ιστορικό διατηρητέο μνημείο. Είναι εγκαταλελειμμένο και ανήκει στην Ιερά Μητρόπολη Καστοριάς. 

## Εξωτερικοί σύνδεσμοι
*Μονή Ταξιαρχών, Τσούκα - Καστοριά στο https://www.youtube.com

## Παραπομπές


Κατηγορία:Μονές της περιφερειακής ενότητας Καστοριάς
Κατηγορία:Δήμος Νεστορίου
Τζεχαντάντ Χαν

Ο **Τζεχαντάντ Χαν** (απεβ. 1912) ήταν Εμίρης του Αφγανιστάν ο οποίος κυβέρνησε μόνο στο Χοστ. Καταγόταν από τη φυλή Γκιλτζί και πέρασε το μεγαλύτερο μέρος της ζωής του ως φύλαρχος. Μετά την έναρξη της εξέγερσης του Χοστ στις 2 Μαΐου 1912 για σύντομο χρονικό διάστημα διεκδίκησε τον αφγανικό θρόνο απέναντι στον Χαμπιμπουλάχ Χαν αλλά μια επίθεση του Μοχάμεντ Ναντίρ Σαχ τον ανάγκασε να διαφύγει στις Βρετανικές Ινδίες στο τέλος του ίδιου μήνα. Όταν ο Τζεχαντάντ έφθασε στην Ινδία, του δόθηκε η δυνατότητα να επιστρέψει αμέσως στο Αφγανιστάν ή να διαμείνει στην Ινδία, επιλέγοντας το δεύτερο. Στη συνέχεια, έκανε έκκληση στις βρετανικές αρχές για παρέμβαση στο Αφγανιστάν για να βοηθήσει την εξέγερση, αλλά απέτυχε. Αργότερα το 1912, ο Τζεχαντάντ κατάφερε να επιστρέψει στο Αφγανιστάν, όπου συνελήφθη, δικάστηκε, καταδικάστηκε σε θάνατο και τελικά εκτελέστηκε. 

## Παραπομπές


Κατηγορία:Εμίρηδες του Αφγανιστάν
Σωκράτης Βαρδάκης

Ο **Σωκράτης Βαρδάκης** είναι Έλληνας πολιτικός και βουλευτής του Ελληνικού Κοινοβουλίου με τον ΣΥΡΙΖΑ.

## Βιογραφία
Γεννήθηκε στον Αμιρά Βιάννου Ηρακλείου Κρήτης, το 1962. Αποφοίτησε από το 2ο Λύκειο Ηρακλείου και ακολούθησε τον τομέα Κοινωνικής Πρόνοιας και το Τμήμα Βοηθών Ιατρικών Βιολογικών Εργαστηρίων. Από το 1983 υπηρετεί στα Ελληνικά Ταχυδρομεία.

## Πολιτική Δραστηριότητα
Από πολύ νέος στρατεύτηκε στο συνδικαλιστικό κίνημα και στα κοινά, μέσω της Τοπικής Αυτοδιοίκησης, ως Δημοτικός Σύμβουλος και Αντιδήμαρχος Δήμου Βιάννου. Επίσης διετέλεσε Ταμίας, Αντιπρόεδρος και 10 χρόνια Πρόεδρος του Συνδικάτου Εργαζομένων των Ελληνικών Ταχυδρομείων Νομού Ηρακλείου. Από το 2005 εκλέγεται στην Διοίκηση του Εργατικού Κέντρου Ηρακλείου, στη θέση του αναπληρωτή ταμία, όπου το 2007 επανεκλέγεται και αναλαμβάνει τη θέση του Γενικού Γραμματέα, ενώ από το 2011 έως τις αρχές του 2015 Πρόεδρος του Εργατικού Κέντρου Ηρακλείου.

Εξελέγη βουλευτής του ΣΥΡΙΖΑ στο Νομό Ηρακλείου στις εκλογικές αναμετρήσεις Ιανουαρίου 2015, Σεπτεμβρίου 2015 και Ιουλίου 2019.

## Παραπομπές

*  Σωκράτης Δημητρίου Βαρδάκης, σελίδα στην ιστοσελίδα της Βουλής των Ελλήνων.

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ηρακλείου
Χάρης Μαμουλάκης

Ο **Χαράλαμπος (Χάρης) Μαμουλάκης** (γενν. 19 Μαΐου 1976 στο Ηράκλειο Κρήτης) είναι Έλληνας πολιτικός, εκλεγμένος βουλευτής του ΣΥΡΙΖΑ και πολιτικός μηχανικός.

## Βιογραφικά στοιχεία
Είναι διπλωματούχος Πολιτικός Μηχανικός με μεταπτυχιακό στη Διοίκηση και Διαχείριση Έργων.

Εξελέγη πρώτος στο ψηφοδέλτιο του ΣΥΡΙΖΑ στο Νομό Ηρακλείου στις βουλευτικές εκλογές 2019 συγκεντρώνοντας 23.253 ψήφους, όπως επίσης πρώτος και στις εκλογές Μάϊου του 2023 με 12.753 ψήφους.

Εξελέγη πρώτη φορά στις Δημοτικές και Περιφερειακές εκλογές του 2014. Έχει διατελέσει Αντιδήμαρχος Τεχνικών Υπηρεσιών Δήμου Ηρακλείου (2014 - 2016), Αντιδήμαρχος Περιβάλλοντος Δήμου Ηρακλείου (2016 - 2019), Πρόεδρος του Ενιαίου Συνδέσμου Διαχείρισης Απορριμμάτων Κρήτης (2016 - 2019), καθώς και μέλος του ελεγκτικού κλιμακίου της Περιφερειακής Ένωσης Δήμων Κρήτης (2014 - 2019).

Είναι πρωταθλητής Ελλάδας Α' Εθνικής στο σκάκι (Διασυλλογικό Πρωτάθλημα 1992 & 1993 με τον Ο.Α.Α. Ηρακλείου) και Πρόεδρος του Ναυταθλητικού Ομίλου Γαζίου Κρήτης.

## Οικογένεια και προσωπική ζωή
Ο Χάρης Μαμουλάκης είναι παντρεμένος με την Κάλλια Γαρεφαλάκη και πατέρας τεσσάρων παιδιών. 

## Εκπαίδευση
Είναι διπλωματούχος πολιτικός μηχανικός (BEng, MSc), με μεταπτυχιακές σπουδές στη Διοίκηση και Διαχείριση Έργων από το Πανεπιστήμιο South Bank του Λονδίνου και κάτοχος Ανώτατου Εθνικού Διπλώματος Πολιτικού Μηχανικού από το Πανεπιστήμιο του Πόρτσμουθ (BEng). 

Από το 2001 έως και σήμερα εργάζεται στον ιδιωτικό τομέα στην κατηγορία των μελετών, των κατασκευών και του τουρισμού.

Μιλάει τέσσερις γλώσσες: ελληνικά, αγγλικά, γερμανικά και τούρκικα.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με τον ΣΥΡΙΖΑ
Εκλογική περιφέρεια Κιλκίς

Η **Εκλογική Περιφέρεια Κιλκίς** είναι εκλογική περιφέρεια της Ελλάδας. Καταλαμβάνει μια έκταση που αντιστοιχεί στο έδαφος του νομού Κιλκίς. Εκλέγει τρεις βουλευτές στο Ελληνικό Κοινοβούλιο. Είχε 101.040 εγγεγραμμένους ψηφοφόρους του 2023.

Η εκλογική περιφέρεια Κιλκίς είναι μία από τις 59 εκλογικές περιφέρειες της Ελλάδας και αντιστοιχεί στην περιφερειακή ενότητα Κιλκίς.

Αποτελείται από τους εξής δήμους: Δήμος Κιλκίς και Δήμος Παιονίας.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των εθνικών εκλογών από τη μεταπολίτευση και μετά στην εκλογική περιφέρεια Κιλκίς. Συγκεκριμένα, παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

## Εκλεγμένοι Βουλευτές
### Μάιος 2012
* Γεώργιος Γεωργαντάς (ΝΔ)
* Ειρήνη-Ελένη Αγαθοπούλου (ΣΥΡΙΖΑ)
* Θεόδωρος Παραστατίδης (ΠΑΣΟΚ)

### Ιούνιος 2012
* Γεώργιος Γεωργαντάς (ΝΔ)
* Ειρήνη-Ελένη Αγαθοπούλου (ΣΥΡΙΖΑ)
* Θεόδωρος Παραστατίδης (ΠΑΣΟΚ)

### Ιανουάριος 2015
* Θεόδωρος Παραστατίδης (ΣΥΡΙΖΑ)
* Γεώργιος Γεωργαντάς (ΝΔ)
* Χρήστος Χατζησάββας (ΧΑ)

### Σεπτέμβριος 2015
* Θεόδωρος Παραστατίδης (ΣΥΡΙΖΑ)
* Γεώργιος Γεωργαντάς (ΝΔ)
* Χρήστος Χατζησάββας (ΧΑ)

### Ιούλιος 2019
* Γεώργιος Γεωργαντάς (ΝΔ)
* Ειρήνη-Ελένη Αγαθοπούλου (ΣΥΡΙΖΑ)
* Γιώργος Φραγγίδης (ΠΑΣΟΚ - ΚΙΝΑΛ)

### Μάιος 2023
* Γεώργιος Γεωργαντάς (ΝΔ)
* Πέτρος Παππάς (ΣΥΡΙΖΑ)
* Στέφανος Παραστατίδης (ΠΑΣΟΚ)

## Παραπομπές


Κιλκις
Κατηγορία:Περιφερειακή ενότητα Κιλκίς
Γιουσέφ Σαχέντ

Ο **Γιουσούφ Σαχέντ** Youssef Chahed  ( Αραβικά : يوسف الشاهد) (γεννηθείς στις 18 Σεπτεμβρίου 1975) είναι Τυνήσιος πολιτικός ο οποίος χρημάτισε αρχηγός της κυβέρνησης της Τυνησίας από τις 27 Αυγούστου 2016 ως τις 28 Φεβρουαρίου 2020. Προηγουμένως ήταν υπουργός Αλιείας από το 2015 έως το 2016 και υπουργός Τοπικών Υποθέσεων το 2016. Ήταν μέλος του κόμματος Nidaa Tounes μέχρι τη σύσταση του Ζήσε Πολλά Χρόνια Τυνησία (Long Live Tunisia).  Είναι επαγγελματίας μηχανικός, ερευνητής και καθηγητής πανεπιστημίου.  Εκλέχτηκε πρόεδρος του Ζήσε Πολλά Χρόνια Τυνησία στις 2 Ιουνίου 2019.  

Γεννημένος στην Τύνιδα το 1975, ο Σαχέντ σπούδασε να γίνει γεωργικός μηχανικός στο Εθνικό Γεωργικό Ινστιτούτο της Τυνησίας, από όπου αποφοίτησε το 1998 ως πτυχιούχος.   

Στη συνέχεια προσχώρησε στο Εθνικό Ινστιτούτο Γεωπονικής Παρισίου-Γκρινιόν (Institut National Agronomique Paris-Grignon) στη Γαλλία . Αποφοίτησε το 1999, αποκτώντας μεταπτυχιακό δίπλωμα (DEA) στην περιβαλλοντική οικονομία και πόρους και το 2003 διδακτορικό δίπλωμα στην αγροτική οικονομία υπό την εποπτεία του Ζαν-Κριστόφ Μπουρό. Ο τίτλος της DEA του ήταν "Μέτρηση των επιπτώσεων στην ευημερία των δασμολογικών περικοπών στα γεωργικά προϊόντα: εφαρμογή του δείκτη περιορισμών του εμπορίου (TRI) στην οικονομία της Ευρωπαϊκής Ένωσης "  και η διδακτορική του διατριβή αφορούσε τις " επιπτώσεις της απελευθέρωσης του γεωργικού εμπορίου στο εμπόριο και την ευημερία ".  

Έως το 2009 δίδαξε γεωργικά οικονομικά στο Ανώτερο Ινστιτούτο Γεωργίας της Γαλλίας και σε άλλες χώρες ως επισκέπτης καθηγητής.  Μιλάει αθόρυβα Αραβικά, Γαλλικά, Αγγλικά και Ιταλικά .  

## Πρωθυπουργός
Στις 6 Αυγούστου 2016, αφού ο πρωθυπουργός Χαμπίμπ Εσίντ έχασε συντριπτικά την ψήφο εμπιστοσύνης στο κοινοβούλιο, ο Σαχέντ διορίστηκε από το κόμμα Nidaa Tounes για να διαδεχθεί τον Εσίντ ως πρωθυπουργό. Στις 26 Αυγούστου 2016, η κυβέρνησή του εγκρίθηκε από τη Συνέλευση των Λαϊκών Αντιπροσώπων με 167 ψήφους υπέρ επί συνόλου 194 ψηφισάντων και γι' αυτό διορίστηκε από τον πρόεδρο της Τυνησίας Μπέτζι Καΐντ Εσέμπσι .   

### Λιτότητα
Το 2018 έγιναν διαδηλώσεις διαμαρτυρίας ως αντίδραση στον πρόσφατα εγκριθέντα νόμο περί οικονομικών, ο οποίος τέθηκε σε ισχύ την 1η Ιανουαρίου και αύξησε τους φόρους επί της βενζίνης, των τηλεφωνικών καρτών, της στέγασης, της χρήσης του διαδικτύου, των δωματίων ξενοδοχείων και των τροφίμων όπως τα φρούτα και τα λαχανικά.   Επιβλήθηκαν επίσης τελωνειακοί φόροι στα καλλυντικά και σε ορισμένα γεωργικά προϊόντα.  

Το Λαϊκό Μέτωπο, μια συμμαχία των αριστερών κομμάτων της αντιπολίτευσης, κάλεσε σε συνεχείς διαμαρτυρίες ενάντια στα «άδικα» μέτρα λιτότητας της κυβέρνησης, ενώ ο πρωθυπουργός της Τυνησίας κατήγγειλε τη βία και έκανε έκκληση για ηρεμία, υποστηρίζοντας ότι αυτός και η κυβέρνησή του πιστεύουν ότι το 2018 " θα ήταν η τελευταία δύσκολη χρονιά για τους Τυνήσιους ».  

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Τυνησίας
Δημήτρης Κράνης

Ο **Δημήτρης Κράνης** είναι Έλληνας δικαστής και πρώην υφυπουργός Δικαιοσύνης.

## Βιογραφία
Υπηρετεί στον δικαστικό τομέα για πάνω από 40 χρόνια. Άρχισε τη δικαστική του καριέρα στο πρωτοδικείο Πειραιώς (1978-1979), για να προβιβασθεί ως πρωτόδικος το 1979 στη Χαλκιδική. Προήχθη στο βαθμό του Εφέτη στο εφετείο Αθηνών το 1998 και το 2010 έγινε μέλος του Αρείου Πάγου. Διετέλεσε Διευθυντής της Σχολής Δικαστών με απόφαση του Ανωτάτου Δικαστικού Συμβουλίου. 

Το 2017, μετά την αποχώρηση από την υπηρεσία της Προέδρου του Αρείου Πάγου, Βασιλικής Θάνου, προτάθηκε πρώτος από την αρμόδια Επιτροπή της Βουλής για την ηγεσία του ανωτάτου δικαστηρίου, ωστόσο το υπουργικό συμβούλιο επέλεξε για την θέση τον Βασίλειο Πέππα. Αποχώρησε από την υπηρεσία με τον βαθμό του Αντιπροέδρου του Αρείου Πάγου στις 30 Ιουνίου 2019. 

Στις 9 Ιουλίου 2019 ανέλαβε υφυπουργός Δικαιοσύνης στην κυβέρνηση του Κυριάκου Μητσοτάκη, με υπουργό τον Κωνσταντίνο Τσιάρα. 

Παραιτήθηκε από υφυπουργός Δικαιοσύνης στις 31 Ιουλίου 2020.

Έχει εκτεταμένη αρθρογραφία για ποικίλα επιστημονικά θέματα, με έμφαση στην πολιτική δικονομία.

## Παραπομπές


Κατηγορία:Έλληνες δικαστικοί
Κατηγορία:Έλληνες υφυπουργοί Δικαιοσύνης
Σπυρίδων Λάππας

Ο **Σπυρίδων Λάππας** είναι Έλληνας δικηγόρος, πολιτικός και εκλεγμένος βουλευτής Καρδίτσας με τον ΣΥΡΙΖΑ από τον Ιανουάριο του 2015. Είναι νυμφευμένος με την Αλεξία Μπασιάνου, με την οποία διατηρούν δικηγορικό γραφείο από το 1981.

Έχει διατελέσει μέλος του δημοτικού συμβουλίου Καρδίτσας.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές εκλεγμένοι με τον ΣΥΡΙΖΑ
Γιάννης Γκιόλας

Ο **Γιάννης Γκιόλας** (γενν. 1957 στο Ναύπλιο) είναι Έλληνας πολιτικός, πρώην βουλευτής Αργολίδας με τον ΣΥΡΙΖΑ. 

## Βιογραφικά στοιχεία
Σπούδασε νομική και εργάζεται ως δικηγόρος από το 1983.  

Ήταν δημοτικός σύμβουλος Ναυπλίου το 1990-1994 και 2006-2010, ενώ αποτελεί μέρος του κινήματος της αριστεράς από τα εφηβικά του χρόνια. 

Εξελέγη βουλευτής Αργολίδας με τον ΣΥΡΙΖΑ  τον Σεπτέμβριο του 2015 και επανεξελέγη στις βουλευτικές εκλογές του 2019. 

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας μάλιστα στο Μεταβατικό Πανελλαδικό Συντονιστικό Νέας Αριστεράς.  

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Αργολίδος
Κατηγορία:Βουλευτές εκλεγμένοι με τον ΣΥΡΙΖΑ
Χρήστος Λάσκος

Ο **Χρήστος Λάσκος** (γενν. 1961) είναι Έλληνας οικονομολόγος, καθηγητής και συγγραφέας. Ήταν μέλος της πολιτικής γραμματείας του ΣΥΡΙΖΑ και συν-συγγραφέας του *Χωνευτηρίου της Αντίστασης* με τον Ευκλείδη Τσακαλώτο.

## Πολιτική σταδιδρομία
Το 2014 ο ΣΥΡΙΖΑ επέλεξε τον Λάσκο ως υποψήφιο για τις ευρωεκλογές του 2014.

Ο Λάσκος έχει περιγραφεί ως «ο πιο γνωστός διανοούμενος της πλειοψηφίας του Τσίπρα». Παραιτήθηκε από τον ΣΥΡΙΖΑ και την πολιτική γραμματεία μετά την ανακοίνωση των πρόωρων εκλογών για τον Σεπτέμβριο του 2015. Ο Αντώνης Δαβανέλλος δήλωσε ότι μετά την παραίτηση του, ο Λάσκος «προσπαθούσε να οργανώσει άλλες μορφές αντιπολίτευσης για τις μνημονιακές πολιτικές του ΣΥΡΙΖΑ».

Στις εκλογές του Μαΐου και του Ιουνίου 2023 ήταν υποψήφιος βουλευτής Επικρατείας με το ψηφοδέλτιο ΜέΡΑ25 - Συμμαχία για τη Ρήξη.

## Παραπομπές


Κατηγορία:Έλληνες οικονομολόγοι
Κατηγορία:Έλληνες πολιτευτές
Θεόφιλος Ξανθόπουλος

Ο **Θεόφιλος Ξανθόπουλος** (γενν. 1957) είναι Έλληνας δικηγόρος και πολιτικός, εκλεγμένος βουλευτής Δράμας με τον ΣΥΡΙΖΑ από τον Ιούλιο του 2019. 

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με τον ΣΥΡΙΖΑ
Νίκος Μίχος

Ο **Νίκος Μίχος** είναι Έλληνας πολιτικός και πρώην βουλευτής με το κόμμα της Χρυσής Αυγής, με την οποία βρέθηκε στο επίκεντρο ερευνών για εγκληματική δράση, ρατσιστικές επιθέσεις και αντιδημοκρατική ρητορική και καταδικάστηκε σε έξι χρόνια κάθειρξη για ένταξη σε εγκληματική οργάνωση. 

Στις 13 Σεπτεμβρίου 2019 καταδικάστηκε σε οκτώ μήνες φυλάκιση για την επίθεση στον κοινωνικό χώρο Συνεργείο το 2013, όπου μαζί με άλλα μέλη της Χρυσής Αυγής προκάλεσαν επικίνδυνη σωματική βλάβη σε τρίτους.

Το 2022 αποφυλακίζεται για λόγους υγείας έχοντας εκτίσει περίπου 15 μήνες (25 μήνες μαζί με τα ημερομίσθια στη φυλακή).

## Πολιτική σταδιοδρομία
Εξελέγη βουλευτής Ευβοίας με τη Χρυσή Αυγή στις εκλογές του Μαΐου 2012, του Ιουνίου 2012, του Ιανουαρίου 2015 και του Σεπτεμβρίου 2015, ενώ στις 26 Σεπτεμβρίου 2017 ανεξαρτητοποιήθηκε από την κοινοβουλευτική ομάδα του κόμματος.

Τον Νοέμβριο του 2017 εντάχθηκε στην Ελληνική Λύση του Κυριάκου Βελόπουλου όντας ο πρώτος βουλευτής του νέου κόμματος, όμως αποχώρησε λίγες ημέρες αργότερα.

Τον Ιανουάριο του 2018 προσχώρησε στον ΛΑΟΣ.

## Παραπομπές


Κατηγορία:Βουλευτές εκλεγμένοι με τη Χρυσή Αυγή
Κατηγορία:Βουλευτές Ευβοίας
Κατηγορία:Έλληνες νεοναζιστές
Κατηγορία:Πολιτικοί Λαϊκού Ορθόδοξου Συναγερμού
Κατηγορία:Πολιτικοί Ελληνικής Λύσης
Πρόδρομος Αιτωλοακαρνανίας

Ο **Πρόδρομος** είναι πεδινό χωριό του Ξηρομέρου στη περιφερειακή ενότητα Αιτωλοακαρνανίας με υψόμετρο 140 μέτρα

## Γεωγραφία - Αξιοθέατα
Ο Πρόδρομος βρίσκεται νοτιοδυτικά της λίμνης Οζερός, σε απόσταση 18 χλμ. ΒΑ. του Αστακού και 50 χιλιόμετρα βορειοδυτικά του Μεσολογγίου. Το χωριό είναι κτισμένο στην κορυφή υψώματος ανάμεσα σε δάσος βελανιδιάς, για το οποίο ο Γάλλος περιηγητής Πουκεβίλ  (*Pouquevill*) αναφέρει ότι στην περιοχή Προδρόμου - Μονής Λιγοβιτσίου, υπήρχαν οι πιο ψηλές βελανιδιές και το πιο πυκνό δάσος του Ξηρομέρου. Δυτικά του χωριού, στην κατάληξη του υψώματος, περνάει ο χείμαρρος Γερομπόρος, που πηγάζει από τα υψώματα της Κωνωπίνας, ενώ στην απέναντι όχθη και σε απόσταση 3,5 χλμ. βρίσκεται η Χρυσοβίτσα. Ενοριακός ναός είναι η εκκλησία του Αγίου Ιωάννη του Προδρόμου, στα νοτιοδυτικά του χωριού. Πρόκειται για κτίσμα του 1837 που αρχικά λειτούργησε σαν μοναστήρι (η ίδρυσή του πιθανολογείται το 750) και στο οποίο οφείλει ο οικισμός το όνομά του. Πανηγυρίζει και λειτουργείται στις 29 Αυγούστου.

## Ιστορία
Ως οικισμός αναφέρεται επίσημα, μαζί με την γειτονική Ρούστα, το 1521 να κατοικούνται από 32 και 12 οικογένειες αντίστοιχα. Το 1562 είχαν 51 και 38 οικογένειες αντίστοιχα, ενώ μετά από 80 χρόνια 28 και 10. Το 1732 ο Πρόδρομος είχε 39 οικογένειες, ενώ η Ρούστα εγκαταλείφθηκε. Το 1809 ο Άγγλος περιηγητής Ληκ (*William Martin Leake*) αναφέρει ότι οι κάτοικοι του Πρόδρομου πλήρωναν το 1/3 της παραγωγής τους (σιτάρια, κριθάρια και βελανιδιού) στον Σπαή της περιοχής. Από τον Πρόδρομο καταγόταν οπλαρχηγός Γεροθανάσης ή Γεροπάνος Κώστας που με την Επανάσταση του 1821 τέθηκε επικεφαλής 19 Προδρομιτών και Χρυσοβιτσάνων και πήρε μέρος κάτω από τις διαταγές του Γεωργάκη Βαρνακιώτη και Θεοδωράκη Γρίβα σε αρκετές μάχες.

Μετά την απελευθέρωση και την Επανάσταση του 1821 αναφέρεται επίσημα το 1836 να προσαρτάται στον τότε δήμο Μαραθιάς. Την περίοδο της κατοχής, στις 8 Μάιου 1943, ως αντίποινα για τη "μάχη της Τσαπουρνιάς", μαζί με τη Χρυσοβίτσα, τα Αγράμπελα και τον Μαχαιρά το χωριό κάηκε από τους Ιταλούς οι οποίοι σκότωσαν και 3 κατοίκους του.

Σύμφωνα με το σχέδιο Καλλικράτης αποτελεί τη τοπική κοινότητα Προδρόμου που υπάγεται στη δημοτική ενότητα Αστακού του Δήμου Ξηρομέρου και σύμφωνα με την απογραφή του 2011 έχει πληθυσμό 321 κατοίκους.

## Εξωτερικοί σύνδεσμοι

* Ντοκιμαντέρ με την ιστορία του Προδρόμου Ξηρομέρου

## Παραπομπές


Κατηγορία:Δήμος Αστακού
Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Θανάσης Παπαδόπουλος (βουλευτής)

:*για τον ομώνυμο πολιτικό των Καλαβρύτων δείτε [[Θανάσης Παπαδόπουλος (δήμαρχος)]]*

Ο **Θανάσης Παπαδόπουλος** είναι Έλληνας πολιτικός και εκλεγμένος βουλευτής Τρικάλων για τον ΣΥΡΙΖΑ, με 8.645 ψήφους. Γεννήθηκε το 1952 και είναι μέλος της βουλής από το 2015.

## Παραπομπές


Κατηγορία:Βουλευτές Τρικάλων
Κατηγορία:Βουλευτές εκλεγμένοι με τον ΣΥΡΙΖΑ
Κώστας Ζαχαριάδης

Ο **Κώστας Ζαχαριάδης** είναι Έλληνας πολιτικός, πρώην βουλευτής του ΣΥΡΙΖΑ - Προοδευτική Συμμαχία και υποψήφιος δήμαρχος Αθηναίων στις εκλογές του 2023.

## Βιογραφία
Γεννήθηκε το 1985 στο Χαλάνδρι. Ολοκλήρωσε τις βασικές σπουδές του στο λύκειο Μελισσίων. Σπούδασε στο Τμήμα Βιολογίας του Πανεπιστημίου Αθηνών και ακολούθως πραγματοποίησε μεταπτυχιακές σπουδές με αντικείμενο «Περιβάλλον και Δημόσια Υγεία», στο Μάντσεστερ. 

Υπήρξε μέλος του Συνασπισμού από το 2003 και στη συνέχεια μέλος του ΣΥΡΙΖΑ. Την περίοδο 2005-2010 ήταν μέλος του Κεντρικού Συμβουλίου της Νεολαίας Συνασπισμού,  ενώ από το 2013 είναι μέλος της Κεντρικής Επιτροπής και από το 2022 μέλος της Πολιτικής Γραμματείας του ΣΥΡΙΖΑ. Έχει διατελέσει, επίσης, διευθυντής της Κοινοβουλευτικής Ομάδας του κόμματος από το 2015 έως το 2019. 

Στις βουλευτικές εκλογές του 2019 ήταν υποψήφιος στην εκλογική περιφέρεια Β1' Βόρειου Τομέα Αθηνών. Εκλέχθηκε δεύτερος με 22.701 ψήφους, εξασφαλίζοντας την εκλογή του στο Κοινοβούλιο. Στις εκλογές του Μαΐου και του Ιουνίου 2023 δεν κατάφερε να επανεκλεγεί.

Με απόφαση της Πολιτικής Γραμματείας του ΣΥΡΙΖΑ - Προοδευτική Συμμαχία, ο Κώστας Ζαχαριάδης διεκδίκησε το δημαρχιακό αξίωμα της Αθήνας ως επικεφαλής της παράταξης «Ανοιχτή Πόλη» στις αυτοδιοικητικές εκλογές του 2023, αλλά δεν κατάφερε να εκλεγεί.

## Παραπομπές


## Εξωτερικοί σύνδεσμοι
* Προσωπικός ιστότοπος 

Κατηγορία:Βουλευτές Β1΄ Βόρειου Τομέα Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Αγία Τριάδα Μαγνησίας (αποσαφήνιση)

Η **Αγία Τριάδα Μαγνησίας** αναφέρεται στα εξής χωριά: 

* Αγία Τριάδα Μηλεών Μαγνησίας
* Αγία Τριάδα Σούρπης Μαγνησίας
Υαλουρονιδάση

Η **υαλουρονιδάση** είναι ένζυμο της τρίτης τάξεως, των υδρολασών, δηλαδή ενζύμων την πεπτικών υγρών τα οποία αποδομούν τις τροφές σε απλούστερες, ώστε να καταστεί δυνατή η απορρόφηση και χρησιμοποίησή τους από το ανθρώπινο σώμα. Υδρολύει το υαλουρονικό οξύ, ένα πολυσακχαρίτη γλοιώδους φύσεως, που βρίσκεται στούς μεταξύ των κυττάρων χώρους και διασπά τους φραγμούς του.

## Παραπομπές


Κατηγορία:Ένζυμα
Σκουρτού Αιτωλοακαρνανίας

H **Σκουρτού** είναι ημιορεινό χωριό στο Ξηρόμερο της περιφερειακής ενότητας Αιτωλοακαρνανίας  σε υψόμετρο 190 μέτρα.

## Γεωγραφία
Η Σκουρτού βρίσκεται δυτικά της λίμνης Οζερός σε απόσταση 18,5 χλμ. ΒΔ. από τον Αστακό και 30 χλμ Δ. από το Αγρίνιο. Είναι κτισμένη στους πρόποδες του κάστρου των Δηριέων από το οποίο σώζονται τα τείχη, οι πύλες της αρχαίας πόλης και τα αρχαία πηγάδια που ονομάζονται "δίδυμα". Το κάστρο θεωρείται μία απ τις παλαιότερες οχυρώσεις της Ακαρνανίας.

**Ιερά Μονή Λιγοβιτσίου**

Το μοναστήρι βρίσκεται βορειοανατολικά του χωριού, προς τη λίμνη και εξωτερικά έχει φρουριακή μορφή. Το καθολικό του είναι τρίκλιτος σταυροειδής ναός με τρούλο αφιερωμένος στην Κοίμηση της Θεοτόκου. Από εντοιχισμένη πλάκα που υπάρχει χρονολογείται στα 1737. Την περίοδο της Επανάστασης του 1821 έπαιξε σημαντικό ρόλο στην περιοχή και χρησίμευε ως έδρα των στρατηγείων του Γεώργιου Καραϊσκάκη και του Αλέξανδρου Μαυροκορδάτου. Το 1833, την εποχή της βασιλείας του Όθωνα μετά από διάταγμά του η περιουσία του (όπως και πολλών άλλων μοναστηριών) εκποιήθηκε και διασκορπίστηκε, ακολουθώντας έτσι περίοδος παρακμής και εγκατάλειψης. Το 1983 ξεκίνησε αποκατάσταση - ανακαίνιση του μοναστηριού, αγιογράφηση του καθολικού, κατασκευή πολλών βοηθητικών χώρων και επαναλειτουργίας του ως γυναικεία μονή.

**Βελανιδόδασος Ξηρομέρου**

Ανατολικά και νότια του χωριού βρίσκεται το Βελανιδόδασος Ξηρομέρου που θεωρείται το πιο συγκροτημένο δάσος βελανιδιάς (*Quercus macrolepis*) στην Ελλάδα και έχει χαρακτηριστεί ως τοπίο ιδιαίτερου φυσικού κάλους - ΤΙΦΚ. Πρόκειται για την λοφώδη  ασβεστολιθική περιοχή μεταξύ των χωριών Σκουρτού, Πρόδρομος, Στρογγυλοβούνι, Παλαιομάνινα, Ρίγανη, Γουριώτισσα και της λίμνης Οζερού.

Έχουν καταγραφεί βελανιδιές με ηλικία μέχρι 800 ετών και σύμφωνα με το Τμήμα Διαχείρισης Περιβάλλοντος και Φυσικών Πόρων του Πανεπιστημίου Ιωαννίνων καταγράφτηκαν στην περιοχή 256 γηγενή φυτά με περισσότερο σπάνια και ενδιαφέροντα είδη αποικίες της παιώνιας (*Paeonia mascula russoi*) και ποικιλία από άγριες ορχιδέες που περιλαμβάνουν την *Ophrys reinholdii* και την *Ophrys helenae*.

## Διοικητικά
Ως οικισμός αναφέρεται το 1836 να προσαρτάται στον τότε δήμο Μαραθιάς και εν συνεχεία στο δήμο Αστακού. Το 1912 με το ΦΕΚ 261Α - 31/08/1912 αποσπάται από το δήμο Αστακού και ορίζεται έδρα της κοινότητας Σκουρτούς. Σύμφωνα με το σχέδιο Καλλικράτης, αποτελεί τη τοπική κοινότητα Σκουρτούς που υπάγεται στη δημοτική ενότητα Αστακού του Δήμου Ξηρομέρου και σύμφωνα με την απογραφή του 2011 έχει πληθυσμό 228 κατοίκους.

## Εξωτερικοί σύνδεσμοι

* Βελανιδόδασος Ξηρομέρου - Η ανάγκη προστασίας του από τον ιστότοπο http://www.velanidodasos.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Νικόλαος Παπαναστάσης

Ο ** Νικόλαος Παπαναστάσης** είναι Έλληνας Αντισυνταγματάρχης εν αποστρατεία των Ειδικών δυνάμεων του Ελληνικού Στρατού και πολιτικός, εκλεγμένος βουλευτής Αιτωλοακαρνανίας με το ΚΚΕ. Στις βουλευτικές εκλογές του 2019 εξελέγη βουλευτής.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το ΚΚΕ
Παλαιομάνινα Αιτωλοακαρνανίας

H **Παλαιομάνινα** είναι πεδινό χωριό στο Ξηρόμερο της Περιφερειακής ενότητας Αιτωλοακαρνανίας, σε υψόμετρο 120 μέτρα.

## Γεωγραφία - ιστορία
Η Παλαιομάνινα βρίσκεται στις δυτικές όχθες του Αχελώου, ανάμεσα στη λίμνη Οζερός και τη λιμνοθάλασσα του Αιτωλικού. Απέχει 25 χλμ. Δ. από τον Αστακό και 33,5 χλμ ΒΔ. από το Μεσολόγγι. Το χωριό βρίσκεται στα ανατολικά όρια του Βελανιδόδασου Ξηρομέρου που θεωρείται το πιο συγκροτημένο δάσος βελανιδιάς (*Quercus macrolepis*) στην Ελλάδα και έχει χαρακτηριστεί ως τοπίο ιδιαίτερου φυσικού κάλους - ΤΙΦΚ. Πρόκειται για την λοφώδη  ασβεστολιθική περιοχή μεταξύ των χωριών Σκουρτού, Πρόδρομος, Στρογγυλοβούνι, Παλαιομάνινα, Ριγάνι, Γουριώτισσα και της λίμνης Οζερού.

Σύμφωνα με την παράδοση δημιουργήθηκε μετά από τη μόνιμη εγκατάσταση των Βλάχων (ή Αρμάνων) λατινοφώνων νομαδο-κτηνοτρόφων που χρησιμοποιούσαν την περιοχή για τα χειμαδιά τους. Το σύγχρονο χωριό, σύμφωνα με τον αρχαιολόγο καθηγητή Β. Λαμπρινουδάκη,  χτίστηκε στα κράσπεδα αρχαϊκής πόλης που πιθανολογείται ότι ήταν η ακαρνανική Μητρόπολη. Βορειοδυτικά βρίσκονται ερείπια ακρόπολης των κλασσικών χρόνων με χαρακτηριστική θολωτή πύλη και τοίχωμα με διπλό μανδύα. Πολύ κοντά στη τοποθεσία "Μίλα" προς το Πεντάλοφο βρέθηκαν συλημμένοι μυκηναϊκοί τάφοι.

## Ονομασία - διοικητικά
Ως οικισμός αναφέρεται με το όνομα Παλαιομάνινα το 1845 να προσαρτάται στον τότε δήμο Οινιάδος. Το 1912 με το ΦΕΚ 261Α - 31/08/1912 να αποσπάται από το δήμο Οινιάδος και να ορίζεται έδρα της κοινότητας Παλαιομανίνας. Σύμφωνα με το σχέδιο Καλλικράτης, αποτελεί τη τοπική κοινότητα Παλαιομάνινας που υπάγεται στη δημοτική ενότητα Αστακού του Δήμου Ξηρομέρου και σύμφωνα με την απογραφή του 2011 έχει πληθυσμό 754 κατοίκους.

## Εξωτερικοί σύνδεσμοι
* Ο ιστότοπος του χωριού Παλαιομάνινα
* Παλαιομάνινα Αιτωλοακαρνανίας στο https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Διονύσης - Χαράλαμπος Καλαματιανός

Ο **Διονύσης - Χαράλαμπος Καλαματιανός** είναι Έλληνας δικηγόρος, πολιτικός, βουλευτής Ηλείας και γραμματέας της Κοινοβουλευτικής Ομάδας του ΣΥΡΙΖΑ-Π.Σ..

## Βιογραφικά Στοιχεία
Γεννήθηκε στις 13 Οκτωβρίου 1974 στον Πύργο Ηλείας, όπου και μεγάλωσε.

Αποφοίτησε από τη Νομική Σχολή του Εθνικού και Καποδιστριακού Πανεπιστημίου Αθηνών, τη Φιλοσοφική Σχολή του Πανεπιστημίου Ιωαννίνων και το μεταπτυχιακό πρόγραμμα Ειδίκευσης Ευρωπαϊκών Σπουδών (Master of Science in European Studies) του Οικονομικού Πανεπιστημίου Αθηνών.

Από το 2003 εργάζεται ως δικηγόρος ειδικευμένος στο εργατικό δίκαιο και στο δίκαιο κοινωνικής ασφάλισης. Συνεργάζεται με πρωτοβάθμια σωματεία, ομοσπονδίες εργαζομένων και εργατικά κέντρα, επιμελητήρια και εμπορικούς συλλόγους σε όλη τη χώρα και ιδιαιτέρως στην Ηλεία.

## Πολιτική Δραστηριότητα
Εξελέγη βουλευτής Ηλείας το 2019 με τον ΣΥΡΙΖΑ. Στις εκλογές του 2019 έλαβε 13.922 ψήφους έναντι 32.537 για τον ΣΥΡΙΖΑ.

Διετέλεσε Διοικητής ΙΚΑ-ΕΤΑΜ από το Δεκέμβριο του 2015 έως το Δεκέμβριο του 2016.

Διετέλεσε Γενικός Γραμματέας του Υπουργείου Ναυτιλίας και Νησιωτικής Πολιτικής από τις 1 Μαρτίου 2017 έως τις 10 Μαρτίου 2018.

Στις 10 Ιανουαρίου 2024, ανέλαβε καθήκοντα Τομεάρχη Παιδείας του ΣΥΡΙΖΑ, αντικαθιστώντας στο συγκεκριμένο ρόλο την Αθηνά Λινού, κατόπιν της παραιτήσεως της τελευταίας.

## Παραπομπές


Κατηγορία:Βουλευτές Ηλείας
Κατηγορία:Βουλευτές εκλεγμένοι με τον ΣΥΡΙΖΑ
Πανελλήνιο Πρωτάθλημα Καλλιτεχνικής Κολύμβησης 2019

Το **Πανελλήνιο Πρωτάθλημα Καλλιτεχνικής (Συγχρονισμένης) Κολύμβησης 2019** ήταν η 30η διοργάνωση του Πανελληνίου Πρωταθλήματος Καλλιτεχνικής Κολύμβησης, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο Δημοτικό Κολυμβητήριο Νέας Σμύρνης, στη Νέα Σμύρνη από την Πέμπτη 7 έως και την Κυριακή 10 Μαρτίου του 2019. Συμμετείχαν 146 αθλητές από 12 συλλόγους.

Πρωταθλήτρια ομάδα αναδείχθηκε ο Α.Ν.Ο. Μεταμόρφωσης για έκτη συνεχή φορά στην ιστορία του συγκεντρώνοντας 212 βαθμούς. Τη δεύτερη θέση κατέλαβε ο ΝΟΒΑ με 175 βαθμούς και την τρίτη ο Ν.Ο. Βουλιαγμένης με 134 βαθμούς.

Τους αγώνες παρακολούθησε ο Πρόεδρος της Ελληνικής Ολυμπιακής Επιτροπής Σπύρος Καπράλος.
## Κάτοχοι μεταλλίων
2017 | 2018 | 2019 | 2020 | 2021

## Πίνακας μεταλλίων

## Βαθμολογία

## Παραπομπές


Κατηγορία:Πανελλήνιο Πρωτάθλημα Καλλιτεχνικής Κολύμβησης
Κατηγορία:Υγρός στίβος το 2019
Κατηγορία:Αθλητισμός στη Νέα Σμύρνη
Κατηγορία:Διοργανώσεις υγρού στίβου στην Αθήνα